
Perioada: 20 martie − 20 aprilie 2009 
	Postul
	Ziua, ora
	Emisiunea, autorul greşelii
	Greşeala
	Varianta corectă
	Explicaţia

	Radio Bucureşti
	22.III,17.00  20.00
	Ştiri

Irina Popescu
	Parcul Herăstrău a găzduit astăzi şi manifestările dedicate Zilei Poliţiei. Aceasta a fost serbată prin demonstraţii de dresaj canin, expoziţie de arme şi costume, prezentarea laboratorului mobil de criminalistică şi sirene la maxim.
	…sirene la maximum.
	Lexic: forma maximum, corectă în acest context, este cea care are utilizare adverbială.

	Radio Bucureşti
	22.III,

17.10
	Ştiri

Cătălin Duţă
	[…] datorită subiectului […] şi a modului în care e realizat
	[…] datorită subiectului […] şi modului în care e realizat
	Sintaxă: apariţia articolul genitival al nu este motivată aici, prepoziţa datorită având regim de dativ.

	Radio Bucureşti
	22.III,20.11
	Spectacol@bucuresti.ro
Cristina Toma
	Sunt foarte multe festivaluri săptămâna asta. Unul în curs de desfăşurare, altul în curs de pregătire.
	Sunt câteva/nişte festivaluri săptămâna asta. Unul a început deja, altul se pregăteşte.
	Semantică: contradicţie în exprimare, observaţia din primul enunţ este contrazisă în al doilea, de unde reieiese că ar fi vorba doar de două festivaluri.

pleonasm: sintagmele în curs şi în desfăşurare au acelaşi sens.

	Radio Bucureşti
	22.III,20.17
	Spectacol@bucuresti.ro  Cristina Toma
	Aştept să ne spuneţi dumneavoastră numele măcar a unuia dintre invitaţi.
	Aştept să ne spuneţi dumneavoastră numele măcar al unuia dintre invitaţi.
	Sintaxă: acordul greşit al articolului genitival.



	Radio Bucureşti
	28.III,
11.43
	Weekend cu prietenii

Prezentator
	Julia Roberts va apare în revistele de modă ale acestei primăveri. 
	Julia Roberts va apărea în revistele de modă ale acestei primăveri.
	Morfologie: verbul a apărea este încadrat greşit la conjugarea a treia, *a apare.

	Radio Bucureşti
	13.IV,
17.03
	Idei în trafic

Prezentator
	obiceiul încondeierii ouălelor
	obiceiul încondeierii ouălor
	Morfologie: forma de genitiv-dativ plural a substantivului ou este ouălor.

	Radio Bucureşti
	13.IV,
17.42
	Idei în trafic

Prezentator
	cea mai bine cotată 
	cel mai bine cotată 
	Sintaxă: elementul aflat la gradul superlativ relativ este adverbul, nu adjectivul, ca urmare, morfemul gradului de comparaţie trebuie să fie invariabil.

	Radio Bucureşti
	14.IV,
12.13
	Prezentator
	dup-aia au aflat ulterior
	după aceea au aflat/

ulterior au aflat
	Semantică: pleonasm; ulterior are sensul „după aceea”. 

	Radio Bucureşti
	16.IV,
8.10-8.11
	Prezentator
	câtor mai multor soiuri

numele celor mai multor vinuri

câtor mai multor soiuri
	cât mai multor soiuri 

numele celor mai multe vinuri

cât mai multor soiuri
	Sintaxă: dubla marcare cazuală; în această situaţie, cât este adverb, nu adjectiv, ca atare este invariabil.


